NEUVOSTON DIREKTIIVI,

annettu 19 päivänä joulukuuta 1985,

elintarvikkeiden kanssa kosketuksiin joutuvien muovisten tarvikkeiden sisältämien ainesosien siirtymisen tarkastamiseen käytettävistä simulanteista (85/572/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen,

ottaa huomioon elintarvikkeiden kanssa kosketuksiin joutuvien muovisten tarvikkeiden sisältämien ainesosien siirtymisen tarkastamisessa tarvittavista perussäännöistä 18 päivänä lokakuuta 1982 annetun neuvoston direktiivin 82/711/ETY(1) ja erityisesti sen 2 artiklan 3 kohdan,

ottaa huomioon komission ehdotuksen(2),

ottaa huomioon Euroopan parlamentin lausunnon(3),

ottaa huomioon talous- ja sosiaalikomitean lausunnon(4),

sekä katsoo, että

direktiivin 82/711/ETY 2 artiklan 3 kohdan ja sen liitteen 1 luvun 2 kohdan ensimmäisen luetelmakohdan mukaisesti tulisi määrittää siirtymisen testaamiseksi tarvittavat sopivat simulantit yksittäiselle elintarvikkeelle tai tietylle elintarvikeryhmälle, joka joutuu kosketukseen muovisen tarvikkeen kanssa,

ei pitäisi sulkea pois mahdollisuutta käyttää tarvittaessa muita kuin tässä direktiivissä säädettyjä menetelmiä siirtymisen tarkastamiseen,

valittaessa sopivaa simulanttia on erityisesti otettava huomioon elintarvikkeen kemiallinen koostumus ja fysikaaliset ominaisuudet,

joidenkin rasvaa sisältävien elintarvikkeiden osalta simulantin avulla saatu tulos migraatiotestissä on korkeampi kuin itse elintarvikkeella saatu; tulosta pitäisi sen vuoksi korjata soveltamalla tähän erityistapaukseen sopivaa "vähennyskerrointa"; tietyissä erityistapauksissa, erityisesti silloin kun tarvikkeet ovat kosketuksissa elintarvikkeisiin, joissa rasva-aineet ovat pinnalla, tarkoituksenmukaiset analyysimenetelmät ovat välttämättömiä tämän direktiivin täytäntöön panemiseksi,

tämän direktiivin mukauttaminen tekniikan kehitykseen on täytäntöönpanoa, jonka tulisi pääasiassa kuulua komission tehtäviin menettelyn yksinkertaistamiseksi ja nopeuttamiseksi, ja

niitä tapauksia varten, joissa neuvosto siirtää komissiolle toimivallan elintarvikkeiden kanssa kosketuksiin joutuvia muovisia tarvikkeita koskevien säännösten täytäntöönpanoon, tulisi säätää menettelystä jäsenvaltioiden ja komission välisen tiiviin yhteistyön toteuttamiseksi neuvoston päätöksellä 69/414/ETY(5) perustetussa pysyvässä elintarvikekomiteassa,

ON ANTANUT TÄMÄN DIREKTIIVIN:

1 artikla

Direktiivin 82/711/ETY 2 artiklan 3 kohdan mukaisesti yksittäisen elintarvikkeen tai tietyn elintarvikeryhmän kanssa kosketuksiin joutuvien muovisten tarvikkeiden sisältämien ainesosien siirtymisen tarkastamiseen käytettävät simulantit ja niiden pitoisuudet määritetään tämän direktiivin liitteessä.

2 artikla

Sallittujen aineiden luettelossa, jolla suljetaan pois kaikkien muiden aineiden käyttö, voidaan tarvittaessa vahvistaa muovisten tarvikkeiden sisältämien tiettyjen ainesosien siirtymisen tarkastamista varten menetelmiä, jotka poikkeavat tämän direktiivin liitteessä vahvistetuista menetelmistä, sanotun kuitenkaan rajoittamatta 1 artiklan soveltamista.

3 artikla

Tämän direktiivin liitettä muutetaan tieteellisen ja teknisen tietämyksen lisääntymisen perusteella direktiivin 76/893/ETY(6) 10 artiklassa säädettyä menettelyä noudattaen.

4 artikla

Jäsenvaltioiden on toteutettava tämän direktiivin noudattamisen edellyttämät toimenpiteet viimeistään, kun ne toteuttavat tarvittavat toimenpiteet direktiivin 82/711/ETY täytäntöön panemiseksi.

5 artikla

Tämä direktiivi on osoitettu kaikille jäsenvaltioille.

Tehty Brysselissä 19 päivänä joulukuuta 1985.

Neuvoston puolesta

Puheenjohtaja

M. FISCHBACH

(1) EYVL N:o L 297, 23.10.1982, s. 26

(2) EYVL N:o C 102, 14.4.1984, s. 4

(3) EYVL N:o C 175, 15.7.1985, s. 299

(4) EYVL N:o C 25, 28.1.1985, s. 6

(5) EYVL N:o L 291, 19.11.1969, s. 9

(6) EYVL N:o L 340, 9.12.1976, s. 19

LIITE

LUETTELO SIMULANTEISTA

1. Jäljempänä olevissa taulukoissa, joiden sisältämä luettelo elintarvikkeista ei ole tyhjentävä, ilmoitetaan simulantit, joita tulee käyttää tietyn elintarvikkeen tai elintarvikeryhmän migraatiotutkimuksissa, seuraavin kirjaimin:

Simulantti A:

tislattu tai vastaavaa laatua oleva vesi,

Simulantti B:

3-%:inen etikkahapon (w/v) vesiliuos,

Simulantti C:

15-%:inen etanolin (v/v) vesiliuos

Simulantti D:

puhdistettu oliiviöljy(1); jos analyysimenetelmään liittyvät tekniset seikat edellyttävät muuta simulanttia, oliiviöljy korvataan synteettisten triglyseridien seoksella(2) tai auringonkukkaöljyllä(3).

2. Jokaiselle elintarvikkeelle tai elintarvikeryhmälle käytetään vain "X":llä merkitty(j)ä simulanttia tai simulantteja, ja jokaista simulanttia varten tulee olla tarvikkeesta uusi näyte. Jos luettelossa ei ole "X"-merkkiä, ei otsikon tai alaotsikon alla olevaa elintarviketta tarvitse testata migraatiotestein.

3. Jos "X"-merkin jälkeen tulee kauttaviiva ja numero, jaetaan migraatiotestin tulos tällä luvulla. Tietyntyyppisten rasvapitoisten elintarvikkeiden kohdalla tämä tekijä, vähennystekijä, ottaa huomioon simulantin suuremman uuttokyvyn verrattuna elintarvikkeeseen.

4. Jos "X"-merkkiä seuraa suluissa kirjain "a", käytetään vain toista simulanttia kahdesta ilmoitetusta:

- jos elintarvikkeen pH on suurempi kuin 4,5, käytetään simulanttia A,

- jos elintarvikkeen pH on 4,5 tai pienempi, käytetään simulanttia B.

5. Jos elintarvike on mainittu luettelossa sekä yleis- että erityisotsikon alla, käytetään vain sitä simulanttia tai niitä simulantteja, jotka ovat edellä tarkoitetun erityisotsikon alla.

>TAULUKON PAIKKA>

(1) Puhdistetun oliiviöljyn tunnusluvut:

Jodiluku (Wijs) = 80-88

Taitekerroin 25 °C:ssa = 1,4665-1,4679

Happamuus (%:na oleiinihappoa) = enintään 0,5 %

Peroksidiluku (happimilliekvivalentteina per kg öljyä) = enintään 10

(2) Synteettisen triglyseridiseoksen koostumus

Rasvahappojakautuma

C-atomien lukumäärä rasvahappo-osassa "6 8 10 12 14 16 18 muut

GLC pinta-ala (%) ∼1 6-9 8-11 45-52 12-15 8-10 8-12 ≤ 1

Puhtaus

Monoglyseridipitoisuus (entsymaattisesti) ≤ 0,2 %

Diglyseridipitoisuus (entsymaattisesti) ≤ 2,0 %

Saippuoitumaton aines ≤ 0,2 %

Jodiluku (Wijs) ≤ 0,1 %

Happoluku ≤ 0,1 %

Vesipitoisuus (K. Fischer) ≤ 0,1 %

Sulamispiste 28 ± 2°C

Tyypillinen absorptiospektri (kerrospaksuus: d = 1 cm, referenssi: vesi = 35 °C)

Aallonpituus (nm) ∼290 310 330 350 370 390 430 470 510

Transmittanssi (%) ∼2∼15∼37∼64∼80∼88∼95∼97∼98

Vähintään 10-%:inen valon transmittanssi 310 nm:ssä (kyvetti 1 cm, referenssi: vesi 35 °C)

(3) Auringonkukkaöljyn tunnusluvut

Jodiluku (Wijs) = 120-145

Taitekerroin 20 °C:ssa = 1,474-1,476

Saippuoitumisluku = 188-193

Suhteellinen tiheys 20 °C:ssa = 0,918-0,925

Saippuoitumaton aines = 0,5 %-1,5 %